**Stephan El Shaarawy** (talaffuzi: *Stefan El Shaarafi*) (1992-yil 27-oktabrda tugʻilgan) — italiyalik professional futbolchi. Stephan El Shaarawy A Seriya vakili „Roma" klubida va Italiya milliy futbol terma jamoasida hujumchi sifatida oʻynaydi. Otasi misrlik boʻlgani uchun Stephan El Shaarawyga *Il Faraone* (Fir’avn) laqab qoʻyilgan.

Stephan El Shaarawy oʻz faoliyatini „Genoa" klubida boshlagan va 2011-yilda „Padova" klubi bilan ijara shartnomasi asosida faoliyatini davom ettirgan. Koʻpincha oʻz avlodining eng umidli yoshlaridan biri sifatida eʼtirof etilgan Stephan El Shaarawy 2012—2013-yilgi mavsumning birinchi yarmida muvaffaqiyatga erishdi. Jarohatlar tufayli uzoq vaqt asosiy jamoa safidan chiqqanidan soʻng, Stephan El Shaarawy 2015—2016-yilgi mavsumni „Monaco" klubida, keyin esa „Roma" klubida ijara asosida oʻtkazdi va mavsum oxirida „Roma" klubi bilan doimiy shartnoma imzoladi. 2019-yilda Stephan El Shaarawy Xitoyning „ Shanghai Greenland Shenhua" klubiga oʻtdi va oʻn sakkiz oydan keyin „Roma" klubiga qaytdi.

Xalqaro miqyosda Stephan El Shaarawy Italiyanining turli yosh (16 dan 21 gacha) doirasidagi yoshlar terma jamoalari tarkibida himoya qilgan. 2012-yil avgust oyida Stephan El Shaarawy Italiya milliy futbol terma jamoasi safida Angliya milliy terma jamoasiga qarshi oʻrtoqlik oʻyinida debyut qildi va oʻsha yilning noyabr oyida Fransiya milliy futbol terma jamoasiga qarshi oʻzining birinchi xalqaro oʻyinlardagi golini kiritdi.

Yoshligi
--------

Stephan El Shaarawy 1992-yil 27-oktyabrda Italiyaning Savona kommunasida tugʻilgan. Stephan El Shaarawyning otasi misrlik va onasi shveytsariyalik edi.

Klublardagi oʻyin faoliyati
---------------------------

### Genoa

Stephan El Shaarawy oʻzining futbolchilik faoliyatini oʻn toʻrt yoshida „Genoa" klubi bilan boshlagan.

2008-yilning 21-dekabrida, o‘n olti yoshga to‘lganida, Stephan El Shaarawy A Seriyaning „Chievo" klubiga qarshi safar o‘yinida o‘n daqiqa mobaynida maydonda harakatlanib, jamoadagi debyut oʻyinini o‘tkazdi. Stephan El Shaarawy hozirda Italiya oliy divizionida debyut qilgan A Seriya tarixidagi eng yosh sakkizinchi futbolchi hisoblanadi.

#### Padova (ijara)

2010-yil iyun oyida Stephan El Shaarawy B seriyaning 2010-2011-yilgi mavsumi uchun „Padova" klubiga ijaraga berildi. Stephan El Shaarawy tezda jamoaning asosiy futbolchisiga aylandi va Venetsiya klubini pley-off finaliga olib chiqdi. Finalda klub „Novara" klubiga imkoniyatni qoʻldan boy berdi. „Padova" klubi safida oʻynagan oʻyinlari uchun Stephan El Shaarawy 2011-yil B seriyasida yilning eng yaxshi futbolchisi deb topiladi.

### AC Milan

 Stephan El Shaarawy sobiq jamoadoshi Robinho bilan 2012-yil avgust oyida Real Madridga qarshi mavsumoldi oʻrtoqlik uchrashuvida
#### 2011—2012: Birinchi jamoaga oʻtish

2011-yil 25-iyun kuni Stephan El Shaarawy A Seriya giganti "Milan" klubi bilan 20 million yevro evaziga shartnoma imzoladi. Stephan El Shaarawy klubdagi debyutini 2011-yilning 18-sentyabrida San Paolo stadionida o‘tkazdi va oʻyinda klub „Napoli" klubiga 3:1 hisobida mag‘lub bo‘ldi. Uch kundan soʻng, jarohat olgan Alexandre Patoning oʻrniga maydonga tushgan Stephan El Shaarawy „Milan" klubi safidagi ilk golini urdi va oʻz uyida „ Udinese" klubiga qarshi oʻyinda 1:1 hisobida durang oʻynadi.

„Milan" klubidagi dastlabki olti oyida Stephan El Shaarawy jami yettita oʻyinda maydonga tushdi va bu OAVda uning rivojlanishiga yordam berish uchun koʻproq ijaraga berilishi mumkinligi haqidagi xabarlarga olib keldi. Ammo keyinchalik vitse-prezident Adriano Galliani, murabbiy Massimiliano Allegri tomonidan bildirilgan takliflar asosida Stephan El Shaarawy yaqin kelajakda klubda qolishga qaror qildi. Aynan oʻshanda Stephan El Shaarawyning „Milan"dagi oʻyinlari yaxshilana boshladi va bu uni Italiyadagi eng yuqori baholangan yoshlardan biriga aylantirdi. 2012-yil 8-fevralda Stephan El Shaarawy Italiya kubogi yarim finalida doirasida boʻlib oʻtgan „Milan" klubining "Juventus" ga qarshi o‘yinida (1:2) gol urdi. Oradan 3 kun o‘tib, Stephan El Shaarawy „Udinese" klubiga qarshi o‘yinda muhim boʻlgan g‘alaba toʻpini kiritdi.

#### 2012—2013: Yutuqli mavsum

2012-yilning 25-iyulida Stephan El Shaarawy „Milan" klubi bilan yangi besh yillik shartnoma imzoladi. 2012-yil 3-oktabrda Stephan El Shaarawy UEFA Chempionlar ligasidagi ilk golini Sankt-Peterburgning „Zenit" klubi darvozasiga kiritdi va 19 yoshu 342 kunligida „Milan"ning musobaqadagi eng yosh toʻpurariga aylandi. Keyin Stephan El Shaarawy 18-noyabr kuni „Napoli" klubiga qarshi o‘yinda ikkita gol urib „Milan" klubini magʻlubiyatdan qutqarib qoldi. Stephan El Shaarawy „Milan" klubining ikki haftadan soʻng „Catania" kllubiga qarshi safarda 3:1 hisobida gʻalaba qozongan oʻyinida yana bir dubl qayd etib, oʻzining ajoyib formasini namoyish etdi. Stephan El Shaarawy 9-dekabr kuni „Torino" klubiga qarshi kechgan bahsda (4:2) oʻz hisopbiga bitta gol qo‘shib oldi va keyingi „Pescara" klubiga qarshi o‘yinda yana gol urdi va „Milan" klubiga ketma-ket to‘rtinchi g‘alabani qo‘lga kiritib, turnir jadvalida yuqori oʻringa ko‘tarilishiga yordam berdi. Stephan El Shaarawy mavsumning birinchi yarmini oʻn toʻrtta gol bilan A seriyaning eng yaxshi toʻpurari, shuningdek, oʻn oltita gol bilan barcha musobaqalarda „Milan"ning eng yaxshi toʻpurari sifatida yakunladi.

2012-yilda Stephan El Shaarawy *"Don Balon"* tomonidan 1991-yildan keyin tugʻilgan eng yaxshi oʻyinchilardan biri deb topildi va *"The Guardian"* jurnalining dunyoning eng yaxshi futbolchilari roʻyxatida 52-oʻrinni egalladi. Stephan El Shaarawy shuningdek, A Seriyadagi eng umidli yosh oʻyinchiga beriladigan liganing eng yaxshi yosh oʻyinchisi mukofotini qoʻlga kiritdi.

2013-yilning 28-fevralida Stephan El Shaarawy „Milan" klubi bilan 2018-yilning iyunigacha davom etadigan shartnoma imzoladi. 2012—2013-yilgi mavsumning ikkinchi yarmida Stephan El Shaarawy oʻzining eng yaxshi formasini topishga qiynaldi.

#### 2013-15: Jarohatlar davri

Uning kelajagi bilan bogʻliq bir necha haftalik mish-mishlardan soʻng, „Milan" klubi 2013-yil 2-iyulda Stephan El Shaarawy yozgi transfer oynasida klubni tark etmasligini rasman eʼlon qildi. 20-avgust kuni Stephan El Shaarawy „Milan" klubining Chempionlar ligasi pley-off bosqichining birinchi oʻyinida „PSV Eindhoven" klubiga qarshi oʻyinda bitta gol urishga muvaffaq boʻldi. Mavsumning birinchi yarmi jarohatlar bilan oʻtdi, chunki Stephan El Shaarawy „Milan" klubi safida barcha musobaqalarda maydonga tushdi. 28-dekabr kuni Stephan El Shaarawyning oʻng oyogʻidagi operatsiya samarali tuzalmaganidan soʻng, u yana oʻn haftaga safdan chiqdi. Stephan El Shaarawy 2014-yilning 11-mayida „Atalanta" klubiga qarshi kechgan oʻyinda jamoa tarkibiga qaytdi.

„Milan" klubining 2014-2015-yilgi mavsumdagi „Lazio" klubiga qarshi birinchi liga oʻyinida Stephan El Shaarawy yettinchi daqiqada Keisuke Hondaning goliga assistentlik qildi. 2014-yilning 8-noyabrida Stephan El Shaarawy A Seriyadagi 622 kun ichida birinchi golini „Sampdoria" klubi darvozasiga jarima maydoni tashqarisidan gol urdi. Undan soʻng Stephan El Shaarawy uzoq vaqtga jarohatlar tufayli jamoa safidan chiqarildi. 2015-yil 24-may kuni „Milan" klubining „Torino" klubi ustidan 3:0 hisobida g‘alaba qozongan o‘yinida Stephan El Shaarawy dubl qayd etdi. Stephan El Shaarawy soʻnggi ikki mavsum davomida barcha musobaqalarda bor-yoʻgʻi 28 oʻyin oʻtkazdi.

#### Monaco (ijara)

2015-yilning 13-iyulida Stephan El Shaarawy Liga 1 vakili „Monaco" klubining tarkibiga sotib olish opsiyasi bilan mavsumiy ijara asosida qo‘shildi. Ikki hafta oʻtgach, Stephan El Shaarawy Chempionlar ligasi uchinchi saralash bosqichida doirasidagi „Young Boys" klubi ustidan mehmonda 3:1 hisobida gʻalaba qozongan oʻyinda maydonga tushib, oʻzining yangi jamoa tarkibidagi debyut oʻyinini oʻtkazdi. Louis II stadionida oʻtkazilgan ikkinchi oʻyinda Stephan El Shaarawy oʻzining yangi jamoa tarkibidagi ilk golini kiritishga muvaffaq boʻldi. Yanvar oyidagi transfer oynasi boshlanishidan oldin Stephan El Shaarawy tarkibdan muzlatib qoʻyildi.

### Roma

2016-yilning 26-yanvarida Stephan El Shaarawy 2016-yilning 30-iyuniga qadar 1,4 million yevro evaziga ijara asosida „Roma" klubiga o‘tdi. Shartnoma 2016—2017-yilgi mavsum boshlanishidan oldin 13 million yevro toʻlash evaziga shartnomani doimiy qilish variantini oʻz ichiga olgan. Toʻrt kundan soʻng, „Roma"dagi debyut oʻyinida Stephan El Shaarawy „Frosinone" klubi ustidan 3:1 hisobida gʻalaba qozongan oʻyinning 48-daqiqasida raqib darvozasiga toʻp kiritdi. Shundan soʻng, Stephan El Shaarawy u uch kundan boʻlib oʻtgan „Sassuolo" klubiga qarshi oʻyinda gol urib, mehmonda 2:0 hisobida gʻalaba qozondi. „Roma" klubining 14-may kuni boʻlib oʻtgan mavsumdagi soʻnggi oʻyinida Stephan El Shaarawy oʻzining asosiy klubi „Milan" jamoasi darvozasiga gol urdi. Bu oʻyin „Roma" klubining 3:1 hisobidagi gʻalabasi bilan yakunlandi.

2016-yilning 21-iyunida „Roma" klubi Stephan El Shaarawyni „Milan"dan 13 million yevro evaziga ijaraga oldi va uni 2020-yilgacha klubda qoldirdi. 2017-yil 20-may kuni Stephan El Shaarawy „Chievo" klubi darvozasiga ikki bor gol urib, „Roma" klubiga 5:3 hisobida g‘alaba qozonib, uch o‘yinlik golli seriyasini davom ettirishga yordam berdi. 2017-yil 31-oktyabr kuni Chempionlar ligasi guruh bosqichida „Roma" klubining "Chelsea" klubi ustidan 3:0 hisobida g‘alaba qozongan uchrashuvida Stephan El Shaarawy birinchi bo‘limda ikkita gol urdi (shu jumladan o‘yinning dastlabki 40 soniyasida 25 metr masofadan bitta gol urdi).

### Shanghai Greenland Shenhua

2019-yilning 8-iyulida Stephan El Shaarawy Xitoy Superligasining „Shanghai Greenland Shenhua" klubi tarkibiga 16 million yevro evaziga qo‘shildi. Stephan El Shaarawy klubdagi debyut oʻyinini 2019-yilning 2-avgustida „Wuhan Zall" klubiga qarshi liga oʻyinida oʻtkazdi. Keyin esa Xitoyda Superligasi doirasidagi ilk golini Stephan El Shaarawy 15-avgust kuni „Tianjin Tianhai" klubiga qarshi o‘yinda (2:2) kiritdi. Klubdagi debyut mavsumining oxirida Stephan El Shaarawy „Shanghai Greenland Shenhua" klubining 2019-yilgi Xitoy kubogini qoʻlga kiritishiga katta hissa qoʻshdi.

### "Roma" klubiga qaytish

2021-yilning 30-yanvarida Stephan El Shaarawy „Roma" klubiga yana tekin transfer orqali qo‘shildi. Stephan El Shaarawy klubga qaytganidan keyingi ilk golini so‘nggi o‘yindan 677 kun o‘tib, „Roma" klubining 2021-yil 11-mart kuni Yevropa Ligasi 1/8 finalida doirasida boʻlib oʻtgan „Shaxtyor" klubi ustidan 3:0 hisobida g‘alaba qozongan o‘yinda urdi.

Xalqaro oʻyinlardagi faoliyati
------------------------------

 Stephan El Shaarawy 2013-yilda Italiya terma jamoasi safida Gaitiga qarshi oʻynagan
Stephan El Shaarawy otasi orqali Misr milliy futbol terma jamoasida oʻynash huquqiga ega boʻlgan, biroq murabbiy Hassan Shehata „xorijiy ligada oʻynagan har bir misrlik ham milliy terma jamoada oʻynash huquqiga ega emas", deb rad uni etdi. Biroq Stephan El Shaarawy Italiya milliy futbol terma jamoasida oʻynashni afzal koʻrganini aytdi. Uning otasi ham ilgari u yerda yashagani uchun bu yerning fuqaroligiga ega boʻlganligi sababli, Stephan El Shaarawy ham Venesuela terma jamoasida oʻynash huquqiga ega edi.

### Yoshlar jamoalari

Stephan El Shaarawy Italiyaning 17 yoshgacha boʻlgan oʻsmirlar terma jamoasiga 2009-yilgi 17 yoshgacha boʻlgan oʻsmirlar oʻrtasidagi UEFA Yevropa chempionati va 17 yoshgacha boʻlgan oʻsmirlar oʻrtasidagi FIFA Jahon chempionatida asosiy jamoa tarkibida ishtirok etish uchun chaqirilgan.

Stephan El Shaarawy 2011-yilning 15-noyabrida Vengriyaning 21 yoshgacha boʻlgan oʻsmirlar terma jamoasiga qarshi boʻlib oʻtgan oʻyinda Italiyaning 21 yoshgacha boʻlgan oʻsmirlar terma jamoasi safida debyut oʻyinini oʻtkazdi.

### Milliy terma jamoa safida

2012-yilning 15-avgustida Stephan El Shaarawy Italiya milliy futbol terma jamaosi safida debyutini Angliya milliy futbol terma jamoasiga qarshi o‘rtoqlik o‘yinida (1:2) boshladi. Stephan El Shaarawy 2012-yil 14-noyabrda Fransiya milliy futbol terma jamoasi bilan boʻlib oʻtgan o‘rtoqlik o‘yinida (1:2) Italiya terma jamoasi uchun bitta gol kiritishga muvaffaq boʻldi.

Stephan El Shaarawy 2013-yilgi FIFA Konfederatsiyalar kubogida Italiya milliy terma jamoasi sharafini himoya qildi va oʻz mamlakatining mezbon Braziliya milliy futbol terma jamoasiga qarshi guruhdagi soʻnggi oʻyinida uchrashuvning soʻnggi oʻn toʻqqiz daqiqasida Alessandro Diamanti oʻrniga zaxiradan maydonga tushdi.

2015-yil 10-oktabrda Stephan El Shaarawy 2016-yilgi UEFA Yevropa chempionati saralash o‘yinida Italiyaning Ozarbayjon ustidan 3:1 hisobida g‘alaba qozongan o‘yinida raqib darvozasiga toʻp kiritdi. Bu Stephan El Shaarawyning 2012-yil noyabr oyidan beri birinchi xalqaro goli boʻldi va gʻalaba Italiyaga final turniriga yoʻllanmani kafolatladi. 2016-yilning 31-mayida Stephan El Shaarawy murabbiy Antonio Contening Fransiyada bo‘lib o‘tadigan Yevropa chempionati uchun Italiya terma jamoasining 23 kishilik tarkibiga kiritildi. Stephan El ShaarawyYevropa chempionati doirasidagi Italiyaning Irlandiya Respublikasiga qarshi E guruhdagi soʻnggi oʻyinida zaxiradan maydonga tushdi.

2019-yil 15-oktyabr kuni Stephan El Shaarawy Italiyaning 2020-yilgi Yevropa chempionati saralash bahslari doirasida boʻlib oʻtgan Lixtenshteynga qarshi oʻyinda maydonga tushdi. Bu oʻyinda Italiya terma jamoasi 5:0 hisobida gʻalaba qozondi (Stephan El Shaarawy 4-golli urdi). Stephan El Shaarawy 2020-yil 7-oktyabrda Italiya terma jamoasining Moldova terma jamoasi bilan kechgan o‘rtoqlik o‘yinida (6:0) maydonga tushib Italiyaning ishnchli g‘alabasini taʼminlashga hissa qoʻshdi.

Faoliyat statistikasi
---------------------

### Klub

| Klub | Mavsum | Liga | Milliy kubuk | Liga kubugi | Qitʼa | Boshqa | Umumiy |
| --- | --- | --- | --- | --- | --- | --- | --- |
| Diviziya | Oʻyin soni | Gollar soni | Oʻyin soni | Gollar soni | Oʻyin soni | Gollar soni | Oʻyin soni | Gollar soni | Oʻyin soni | Gollar soni | Oʻyin soni | Gollar soni |
| Genoa | 2008-09 | A Seriya | 1 | 0 | 0 | 0 | — | — | — | 1 | 0 |
| 2009-10 | 2 | 0 | 0 | 0 | — | 0 | 0 | — | 2 | 0 |
| Umumiy | 3 | 0 | 0 | 0 | — | 0 | 0 | — | 3 | 0 |
| Padova (ijara) | 2010-11 | B Seriya | 29 | 9 | 1 | 0 | — | — | — | 30 | 9 |
| Milan | 2011-12 | A Seriya | 22 | 2 | 4 | 2 | — | 2 | 0 | 0 | 0 | 28 | 4 |
| 2012-13 | 37 | 16 | 1 | 1 | — | 8 | 2 | — | 46 | 19 |
| 2013-14 | 6 | 0 | 0 | 0 | — | 3 | 1 | — | 9 | 1 |
| 2014-15 | 18 | 3 | 1 | 0 | — | — | — | 19 | 3 |
| Umumiy | 82 | 21 | 6 | 3 | — | 13 | 3 | 0 | 0 | 101 | 27 |
| Monaco (ijara) | 2015-16 | Liga 1 | 15 | 0 | 0 | 0 | 0 | 0 | 9 | 3 | — | 24 | 3 |
| Roma (ijara) | 2015-16 | A Seriya | 16 | 8 | — | — | 2 | 0 | — | 18 | 8 |
| Roma | 2016-17 | A Seriya | 32 | 8 | 4 | 2 | — | 8 | 2 | — | 44 | 12 |
| 2017-18 | 33 | 7 | 1 | 0 | — | 10 | 2 | — | 44 | 9 |
| 2018-19 | 28 | 11 | 1 | 0 | — | 4 | 0 | — | 33 | 11 |
| Umumiy | 109 | 34 | 6 | 2 | — | 24 | 4 | — | 139 | 40 |
| Shanghai Shenhua | 2019 | Xitoy Superligasi | 10 | 1 | 3 | 3 | — | — | — | 13 | 4 |
| 2020 | 6 | 0 | 0 | 0 | — | 0 | 0 | 0 | 0 | 6 | 0 |
| Umumiy | 16 | 1 | 3 | 3 | — | 0 | 0 | 0 | 0 | 19 | 4 |
| Roma | 2020-21 | A Seriya | 10 | 1 | 0 | 0 | — | 4 | 1 | — | 14 | 2 |
| 2021-22 | 27 | 3 | 1 | 0 | — | 8 | 4 | — | 36 | 7 |
| 2022-23 | 5 | 0 | 0 | 0 | — | 2 | 0 | — | 7 | 0 |
| Umumiy | 42 | 4 | 1 | 0 | — | 14 | 5 | — | 57 | 9 |
| Umumiy | 297 | 69 | 16 | 8 | 0 | 0 | 60 | 15 | 0 | 0 | 373 | 92 |

### Xalqaro

Terma jamoa safida| Milliy terma jamoa | Yil | Oʻyinlar | Gollar |
| --- | --- | --- | --- |
| Italiya milliy futbol terma jamoasi | 2012-yil | 3 | 1 |
| 2013-yil | 7 | 0 |
| 2014-yil | 1 | 0 |
| 2015-yil | 6 | 1 |
| 2016-yil | 3 | 1 |
| 2017-yil | 3 | 0 |
| 2018-yil | 0 | 0 |
| 2019-yil | 2 | 1 |
| 2020-yil | 3 | 2 |
| 2021-yil | 1 | 0 |
| Jami | 29 | 6 |

Stephan El Shaarawy tomonidan kiritilgan xalqaro gollar roʻyxati| Yoʻq. | Sana | Joy | Raqib | Hisob | Natija | Musobaqa |
| --- | --- | --- | --- | --- | --- | --- |
| 1 | 2012-yil 14-noyabr | Stadio Ennio Tardini, Parma, Italiya |  Fransiya | 1-0 | 1-2 | oʻrtoqlik uchrashuvi |
| 2 | 2015-yil 10-oktyabr | Tofiq Bahramov nomidagi stadion, Boku, Ozarbayjon |  Ozarbayjon | 2-1 | 3-1 | 2016-yilgi UEFA Yevropa chempionati saralash bosqichi |
| 3 | 2016-yil 29-mart | Allianz Arena, Myunxen, Germaniya |  Germaniya | 1-4 | 1-4 | oʻrtoqlik uchrashuvi |
| 4 | 2019-yil 15-oktyabr | Rheinpark Stadion, Vaduts, Lixtenshteyn |  Lixtenshteyn | 4-0 | 5-0 | 2020-yilgi UEFA Yevropa chempionati saralash bosqichi |
| 5 | 2020-yil 7-oktyabr | Stadio Artemio Franchi, Florensiya, Italiya |  Moldova | 3-0 | 6-0 | oʻrtoqlik uchrashuvi |
| 6 | 5-0 |

Manbalar
--------

1. ↑  „Comunicato Ufficiale N. 181" [Official Press Release No. 181] (it).  Lega Serie A (12-mart 2019-yil). 26-mart 2022-yilda asl nusxadan arxivlandi. Qaraldi: 14-dekabr 2020-yil.
2. ↑  „Stephan El Shaarawy profile".  at AS Monaco FC. 27-avgust 2015-yilda asl nusxadan arxivlandi. Qaraldi: 19-avgust 2015-yil.
3. ↑  „Le confessioni di El Shaarawy: "Devo molto ad Allegri, mi ha sempre dato ottimi consigli. Grazie a lui riesco a tenere i piedi per terra"" (it). *Goal.com* (1-dekabr 2012-yil). Qaraldi: 27-fevral 2017-yil.
4. ↑  *Adam Digby.* „Stephan El Shaarawy Shining in Serie A Again As Roma Provides Renaissance For Italy's Forgotten Star".  beIN Sports (11-aprel 2016-yil). Qaraldi: 7-iyun 2016-yil.
5. ↑  „The Little Pharoah with a big reputation". *Yahoo Sports*. Qaraldi: 1-fevral 2013-yil.
6. ↑  „Olivera lancia il Genoa Il Chievo sprofonda" (it). *La Gazzetta dello Sport* (22-dekabr 2008-yil). Qaraldi: 19-yanvar 2009-yil.
7. ↑  „E' il baby talento Stephan El Shaarawy il primo volto nuovo del Padova 2010–11" (it). Calcio Padova (27-iyun 2010-yil). Qaraldi: 11-iyun 2011-yil.
8. ↑  „El Shaarawy, Milan's latest jewel".  FIFA (6-mart 2012-yil). 9-mart 2012-yilda asl nusxadan arxivlandi. Qaraldi: 1-fevral 2013-yil.
9. ↑  „Relazione e Bilancio al 31 Dicembre 2011" (it).  AC Milan (25-iyun 2012-yil). 16-iyun 2015-yilda asl nusxadan arxivlandi. Qaraldi: 30-may 2015-yil.
10. ↑  „Relazione e Bilancio al 31 Dicembre 2012" (it).  AC Milan (26-iyun 2013-yil). 1-may 2015-yilda asl nusxadan arxivlandi. Qaraldi: 30-may 2015-yil.
11. ↑  „Stephen El Shaarawy completes AC Milan transfer". *Goal.com* (25-iyun 2011-yil). Qaraldi: 25-iyun 2011-yil.
12. ↑  „El Shaarawy: I had a great first season at AC Milan". *Goal.com* (29-iyun 2012-yil). Qaraldi: 30-yanvar 2013-yil.
13. ↑  „Udinese vs AC Milan Report". *Goal.com* (21-sentabr 2011-yil). Qaraldi: 30-yanvar 2013-yil.
14. ↑  „AC Milan vs Juventus Report". *Goal.com* (8-fevral 2012-yil). Qaraldi: 3-fevral 2013-yil.
15. ↑  „Udinese vs AC Milan Report". *Goal.com* (11-fevral 2012-yil). Qaraldi: 3-fevral 2013-yil.
16. ↑  „El Shaarawy extends Milan contract until 2017". UEFA (25-iyul 2012-yil). Qaraldi: 25-iyul 2012-yil.
17. ↑  „El Shaarawy renews AC Milan deal". *Goal.com* (25-iyul 2012-yil). Qaraldi: 25-iyul 2012-yil.
18. ↑  „El Shaarawy entra nella storia del Milan: è il suo marcatore più giovane in Champions" (it). *Milannews.it* (3-oktabr 2012-yil). Qaraldi: 3-oktabr 2012-yil.
19. ↑  „Stephan El Shaarawy statistics". *Goal.com* (17-dekabr 2012-yil). Qaraldi: 17-dekabr 2012-yil.
20. ↑  „SSC Napoli vs AC Milan Report". *Goal.com* (18-noyabr 2012-yil). Qaraldi: 3-fevral 2013-yil.
21. ↑  „Catania vs AC Milan Report". *Goal.com* (30-noyabr 2012-yil). Qaraldi: 3-fevral 2013-yil.
22. ↑  „Torino vs AC Milan Report". *Goal.com* (9-dekabr 2012-yil). Qaraldi: 3-fevral 2013-yil.
23. ↑  „AC Milan vs Pescara Report". *Goal.com* (16-dekabr 2012-yil). Qaraldi: 3-fevral 2013-yil.
24. ↑  „Mid-season Top Scorers in Europe's Top Leagues".  Sportige (25-dekabr 2012-yil). 26-sentabr 2022-yilda asl nusxadan arxivlandi. Qaraldi: 22-oktabr 2022-yil.
25. ↑  *Tommaso Maschio.* „101 prospetti per il futuro. Ecco la lista di Don Balon" (it). *Tuttomercatoweb.com* (13-noyabr 2012-yil). Qaraldi: 27-fevral 2017-yil.
26. ↑  „The 100 best footballers in the world - interactive". *The Guardian* (20-dekabr 2012-yil). Qaraldi: 27-fevral 2017-yil.
27. ↑  „Oscar del Calcio AIC 2012: il Milan si assicura il premio di miglior giovane e miglior difensore" (it).  Milan Live.it (28-yanvar 2013-yil). Qaraldi: 21-dekabr 2015-yil.
28. ↑  „Serie A: AC Milan striker Stephan El Shaarawy has signed a new contract". Sky Sports (28-fevral 2013-yil). Qaraldi: 25-mart 2013-yil.
29. ↑  „AC Milan Blog".  ESPN FC (2-iyul 2013-yil). Qaraldi: 28-iyul 2015-yil.
30. ↑  „El Shaarawy thrilled to end goal drought". *Goal.com* (20-avgust 2013-yil). Qaraldi: 28-iyul 2015-yil.
31. ↑  „El Shaarawy to miss three weeks with injury". *Goal.com* (23-iyul 2015-yil). Qaraldi: 28-iyul 2015-yil.
32. ↑  „El Shaarawy out for 10 weeks".  Football Italia (28-dekabr 2013-yil). Qaraldi: 28-iyul 2015-yil.
33. ↑  „El Shaarawy targets World Cup spot after AC Milan comeback". *Goal.com* (23-iyul 2015-yil). Qaraldi: 28-iyul 2015-yil.
34. ↑  „Stephan El Shaarawy rediscovering the form that made him the Pharaoh of Milan".  ESPN (10-noyabr 2014-yil). Qaraldi: 28-iyul 2015-yil.
35. ↑  „Shaarawy breaks down in tears after ending goalscoring drought with wonder strike vs Sampdoria [VINE"]. *Live Soccer TV* (8-noyabr 2014-yil). Qaraldi: 28-iyul 2015-yil.
36. ↑  *Alessandra Gozzini*. „Milan-Torino 3–0: 2 gol di El Shaarawy, Pazzini fa 100, Ventura fuori dall'Europa" (it). *La Gazzetta dello Sport* (24-may 2015-yil). Qaraldi: 24-may 2015-yil.
37. ↑  *Kapoor.* „AC Milan striker Stephan El Shaarawy set to join AS Monaco on loan".  Sportskeeda (12-iyul 2015-yil). Qaraldi: 28-iyul 2015-yil.
38. ↑  „Monaco sign El Shaarawy from AC Milan". *Goal.com* (13-iyul 2015-yil). Qaraldi: 13-iyul 2015-yil.
39. ↑  „BSC Young Boys Bern 1–3 Monaco". Sky Sports (28-iyul 2015-yil). Qaraldi: 5-avgust 2015-yil.
40. ↑  „CL: El Shaarawy on target". Football Italia (4-avgust 2015-yil). Qaraldi: 5-avgust 2015-yil.
41. ↑  „Milan, El Shaarawy torna da Monaco e andrà via. Per ora sfumano 13 milioni" (it). *La Gazetta dello Sport* (30-dekabr 2015-yil). Qaraldi: 31-dekabr 2015-yil.
42. ↑  „AS Roma complete Stephan El Shaarawy signing". AS Roma (26-yanvar 2016-yil). Qaraldi: 31-yanvar 2016-yil.
43. ↑  „El Shaarawy's dream Roma debut".  Football Italia (30-yanvar 2016-yil). Qaraldi: 30-yanvar 2016-yil.
44. ↑  „El Shaarawy: 'Roma heart'".  Football Italia (2-fevral 2016-yil). Qaraldi: 2-fevral 2016-yil.
45. ↑  „AC Milan 1-3 AS Roma".  ESPN (14-may 2016-yil). Qaraldi: 14-may 2016-yil.
46. ↑  „Official: Roma buy El Shaarawy".  Football Italia (21-iyun 2016-yil). Qaraldi: 21-iyun 2016-yil.
47. ↑  „El Shaarawy & Salah Power Roma to Victory". *Chiesa di Totti* (20-may 2017-yil). Qaraldi: 20-may 2017-yil.
48. ↑  „Roma 3–0 Chelsea".  BBC Sport (31-oktabr 2017-yil). Qaraldi: 31-oktabr 2017-yil.
49. ↑  „重磅！申花官方宣布沙拉维加盟 意大利国脚战中超" (zh).  sports.sina.cn (8-iyul 2019-yil). Qaraldi: 8-iyul 2019-yil.
50. ↑  „Shanghai Shenhua complete €16m deal to sign Roma forward El Shaarawy". *Goal.com* (8-iyul 2019-yil). Qaraldi: 30-yanvar 2020-yil.
51. ↑  „中超-金信煜梅开二度陈钊扑点 申花2–2卓尔无缘4连胜" (zh).  sohu.com (2-avgust 2019-yil). Qaraldi: 30-yanvar 2020-yil.
52. ↑  „中超-沙拉维首球莫雷诺杨旭雷鸟建功 天海2–2申花" (zh).  sohu.com (15-avgust 2019-yil). Qaraldi: 30-yanvar 2020-yil.
53. ↑  „申花打破足协杯先主后客夺冠魔咒 并终结尴尬纪录" (zh). sports.sina.com.cn (6-dekabr 2019-yil). Qaraldi: 6-dekabr 2019-yil.
54. ↑  „Official: El Shaarawy returns to Roma".  Football Italia (30-yanvar 2021-yil). Qaraldi: 30-yanvar 2021-yil.
55. ↑  „In Stats: 10 numbers from first leg win over Shakhtar". AS Roma (11-mart 2021-yil). Qaraldi: 16-mart 2021-yil.
56. ↑  „Fame and fortune elsewhere". *Al-Ahram Weekly*. Qaraldi: 30-yanvar 2013-yil.
57. ↑  *Amr.* „Stephan El Shaarawy reveals reason for not representing Egypt" (en-GB). *KingFut* (20-noyabr 2017-yil). Qaraldi: 28-yanvar 2020-yil.
58. ↑  „8 futbolistas que triunfan en Europa y pudieron haber jugado por Venezuela" (es). La 10 (4-oktabr 2016-yil). Qaraldi: 12-iyun 2018-yil.
59. ↑  „6 curiosidades que probablemente no sabías de El Shaarawy, el 'killer' de la Roma" (es). *Marca* (31-oktabr 2017-yil). Qaraldi: 12-iyun 2018-yil.
60. ↑  „El Shaarawi, Napoli e Tuia State attenti a questi tre" (it). *La Gazzetta dello Sport* (11-yanvar 2009-yil). Qaraldi: 19-yanvar 2009-yil.
61. ↑  „Under-21 – Stephan El Shaarawy".  UEFA. Qaraldi: 1-fevral 2013-yil.
62. ↑  *Magowan.* „England 2–1 Italy". *BBC Sport* (15-avgust 2012-yil). Qaraldi: 30-yanvar 2013-yil.
63. ↑  „11 things you need to know about goalscorer El Shaarawy". AS Roma (30-yanvar 2016-yil). Qaraldi: 16-mart 2021-yil.
64. ↑  „Italy v France – 14 Nov 2012". *Sky Sports* (14-noyabr 2012-yil). Qaraldi: 27-yanvar 2013-yil.
65. ↑  „Italy v France". Sky Sports (14-noyabr 2012-yil). Qaraldi: 14-noyabr 2012-yil.
66. ↑  *Smith, Ben*. „Italy 2–4 Brazil". *BBC Sport* (22-iyun 2014-yil). Qaraldi: 8-sentabr 2014-yil.
67. ↑  *Dampf, Andrew*. „El Shaarawy ends drought as Italy qualifies for Euro 2016". Yahoo News (10-oktabr 2015-yil). Qaraldi: 12-oktabr 2015-yil.
68. ↑  „OFFICIAL: Italy squad for Euro 2016". Football Italia (31-may 2016-yil). Qaraldi: 31-may 2016-yil.
69. ↑  *Adams, Sam*. „Brady sends euphoric Ireland into the last 16". UEFA (22-iyun 2016-yil). Qaraldi: 22-iyun 2016-yil.
70. ↑  „El Shaarawy: 'Emotional Italy return'".  Football Italia (15-oktabr 2019-yil). Qaraldi: 15-oktabr 2019-yil.
71. ↑  „Italy 6-0 Moldova: Caputo and El Sha shine for Azzurri".  Football Italia (7-oktabr 2020-yil). Qaraldi: 7-oktabr 2020-yil.